# Bilitis

### Από τη Βικιπαίδεια, την ελεύθερη εγκυκλοπαίδεια

Bilitis
Σκηνοθέτης | Ντέηβιντ Χάμιλτον
Σενάριο | Κατρίν Μπρεγιά, Ρομπέρ Μπουσινό
Παίζουν | Πάτι Ντ'Αρμπανβίλ, Μόνα Κρίστενσεν
Παραγωγός | Ντέηβιντ Χάμιλτον, Σίλβιο Ταμπέ
Πρώτη προβολή | 16/03/1977 11/08/1977
Μουσική | Φράνσις Λάι
Διάρκεια | 95 λεπτά
Γλώσσα | Γαλλικά
Σελίδα IMDb

Το Bilitis είναι μια δραματική-ερωτική ταινία γαλλο-ιταλικής παραγωγής, γυρισμένη το 1977 από τον Ντέηβιντ Χάμιλτον. Είναι βασισμένη στα ποιήματα του Γάλλου ποιητή Πιέρ Λουί (1870-1925) που κυκλοφόρησαν με τον τίτλο Les Chansons de Bilitis.

## [Επεξεργασία] Περίληψη

Προειδοποίηση για αποκάλυψη πλοκής: Ακολουθούν λεπτομέρειες της υπόθεσης ή του τέλους.

Η 17χρονη, εσώκλειστη σε οικοτροφείο, μαθήτρια Μπιλιτί ερωτεύεται λίγο πριν τις καλοκαιρινές διακοπές μια συμμαθήτρια της. Το ειδύλλιο θα διακοπεί όταν θα φύγει για διακοπές μαζί με την παντρεμένη φίλη της Μελίσσα και τον άντρα της Πιέρ. Θα περάσουν τις διακοπές στο σπίτι του φωτογράφου Λούκας. Θα γίνει μάρτυρας της βίαιης συμπεριφοράς του Πιέρ στη Μελίσσα και θα συνάψει μια σύντομη ρομαντική σχέση μαζί της. Η Μελίσσα όμως θα δώσει τέλος στη σχέση γιατί στην πραγματικότητα θέλει τον Λούκας και έτσι η Μπιλιτί θα επιστρέψει πληγωμένη και χωρίς να έχει βρει την πραγματική αγάπη πίσω στο οικοτροφείο.

Οι αποκαλύψεις της πλοκής τελειώνουν εδώ.

## [Επεξεργασία] Σχόλια

Το Bilitis είναι η πρώτη μεγάλου μήκους ταινία του φωτογράφου και μετέπειτα σκηνοθέτη Ντέηβιντ Χάμιλτον. Είναι η ταινία που παρουσιάζει για πρώτη φορά το ιδιαίτερο κινηματογραφικό του στυλ που τον συνόδευσε έκτοτε σε όλες του τις κινηματογραφικές προσπάθειες. Το αντικείμενο όπως και σε όλες τις επόμενες ταινίες του αλλά και τα φωτογραφικά του λευκώματα έχει να κάνει με την ερωτική -εντούτοις όμως αθώα- απεικόνιση νεαρών κοριτσιών. Ο κεντρικός ήρωας της ταινίας είναι -σε μια ενδιαφέρουσα σύμπτωση- φωτογράφος όπως ακριβώς και ο ίδιος ο Χάμιλτον.

Σε αντίθεση με τις επόμενες όμως ταινίες του που η εμφάνιση υπερτερεί τις ουσίας, η συγκεκριμένη ταινία είναι και μια πετυχημένη σπουδή στην εφηβεία και την ενηλικίωση. Η πρωτοεμφανιζόμενη Πάτι Ντ'Αρμπανβίλ απέσπασε εξαιρετικές κριτικές για την ερμηνεία της. Στη διαμόρφωση του σεναρίου της ταινίας που βασίστηκε στα ποιήματα του Πιέρ Λουί, ποιητή που το έργο του χαρακτήρισαν οι ομοιότητες με αυτό της Σαπφούς και τα λεσβιακά θέματα, συμμετείχε και η μετέπειτα γνωστή σκηνοθέτιδα Κατρίν Μπρεγιά. Το πρωτότυπο έργο είχε δημοσιευτεί για πρώτη φορά το 1894 και η Μπρεγιά το προσάρμοσε στη σύγχρονη πραγματικότητα της εποχής της.

Η εξαιρετική μουσική που έγραψε ο γνωστός Γάλλος συνθέτης Φράνσις Λάι για την ταινία έγινε μεγάλη επιτυχία στη Γερμανία.

## [Επεξεργασία] Διανομή

- Πάτι Ντ'Αρμπανβίλ : Μπιλιτί
- Μόνα Κρίστενσεν : Μελίσσα
- Μπερνάρ Ζιραρντώ : Λούκας
- Ματιέ Καριέρ : Μικιά
- Ζιλ Κόλερ : Πιέρ
- Ίρκα Μποτσένκο : Προύντενς
- Ζακλίν Φονταίν : Διευθύντρια
- Μαρί-Τερέζ Γκωμόντ : Υποδιευθύντρια
- Μαντλέν Νταμιέν : Νταντά
- Καμίλ Λαριβιέρ : Σούζι
- Κατρίν Λεπράνς : Ελέν

## [Επεξεργασία] Soundtrack

Το soundtrack της ταινίας που κυκλοφόρησε επίσης το 1977 έχει γράψει ο συνθέτης Φράνσις Λάι και περιλαμβάνει τα ακόλουθα κομμάτια:

1. Bilitis (Générique)
2. Promenade
3. Les deux nudités
4. Spring time ballet
5. L'arbre
6. I need a man
7. Mélissa
8. La campagne
9. Scène d'amour
10. Rainbow
11. Bilitis (Générique de fin)

## [Επεξεργασία] Διάβασε

- Πιέρ Λουί: Les Chanson de Bilitis.
- Ντέηβιντ Χάμιλτον: Memories of Bilitis. Φωτογραφικό λέυκωμα για την ταινία (Swan, Kehl on the Rhine 1977, 111 S., ISBN 3-88230-005-1).

## [Επεξεργασία] Δες επίσης

Ταινίες του Ντέηβιντ Χάμιλτον

Bilitis (1977) - Laura, les ombres de l'été (1979)
Tendres Cousines (1980) - Premiers Désirs (1983) - Un été à Saint-Tropez (1984)

## [Επεξεργασία] Εξωτερικές συνδέσεις

- Πληροφορίες για το soundtrack της ταινίας

Ανακτήθηκε από "http://el.wikipedia.org../../../b/i/l/Bilitis.html"

Κατηγορίες: Γαλλικές ταινίες | Ιταλικές ταινίες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- 日本語